CIMBชู1ปีรับ3.8%ลงทุนเครดิตลิงก์โน้ต
ซีไอเอ็มบีขายกองทุนตราสารหนี้ลงทุนเครดิต ลิงก์โน้ตออกโดยสถาบันการเงินในเอเชียสหรัฐ ชู 1 ปี จ่าย 3.80%
29 มิ.ย. 2555

ซีไอเอ็มบีขายกองทุนตราสารหนี้ลงทุนเครดิต ลิงก์โน้ตออกโดยสถาบันการเงินในเอเชียสหรัฐ ชู 1 ปี จ่าย 3.80%
นายอนุสรณ์ บูรณกานนท์ กรรมการผู้จัดการ บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล เปิดเผยว่า บริษัทเสนอขายกองทุนเปิดซีไอเอ็มบีพรินซิเพิล เอ็นแฮนซ์ โน้ต 1Y อายุ 1 ปี มูลค่าโครงการ 1,000 ล้านบาท ลงทุนใน Credit Linked Note (CLN) ตราสารหนี้และเงินฝาก ส่วนที่ลงทุนในต่างประเทศได้ป้องกันความเสี่ยงจากอัตราแลกเปลี่ยน 
กองทุนจะลงทุนในตราสารหนี้ต่างประเทศไม่น้อยกว่า 80% ของมูลค่าสินทรัพย์สุทธิ คาดผลตอบแทน 3.80% ต่อปี เปิดขายตั้งแต่วันนี้2 ก.ค. 2555
นายเจษฎา สุขทิศ ประธานเจ้าหน้าที่การลงทุน บลจ.ซีไอเอ็มบีพรินซิเพิล กล่าวว่า กองทุนจะลงทุนตราสารหนี้ที่ผู้ออกอยู่ในเอเชียและสหรัฐ เนื่องจากเศรษฐกิจเอเชียเติบโตส่วนสหรัฐก็เริ่มฟื้นตัว โดยไม่ลงทุนยุโรปตราสารที่ลงทุน เช่น CIMB Berhad Standard Chartered Bank of America Goldman Sachs โดยไม่ลงทุนในยุโรป
สำหรับอัตราดอกเบี้ยนโยบายของ ไทยคาดคงที่ 3% จึงแนะขยายการลงทุนตราสารหนี้ยาวขึ้น 1–3 ปี